ধারাবাহিক শেষ হয়ে গিয়েছে বহুদিন। কিন্তু, দর্শক এখনও ‘অনুরাগ’ আর ‘মেঘলা’ বলেই ডাকতে অভ্যস্ত বিক্রম চট্টোপাধ্যায় ও সোলাঙ্কি রায়কে। দু’জনের অন-স্ক্রিন জুটির সত্যিই কোনও তুলনা হয় না। টেলিভিশনের সেরা হিট জুটিগুলির অন্যতম। তবে দু’টি চরিত্রই সাঙ্ঘাতিক ভাবে অথর-ব্যাকড এবং জনপ্রিয়তার পিছনে কিন্তু চিত্রনাট্যকারের বিরাট একটা ভূমিকা ছিল। 
টেলিকাস্ট শেষ হয়েছে একটা অদ্ভুত পরিস্থিতির মধ্যে। যদিও ‘ইচ্ছেনদী’-র গল্প প্রায় শেষই হয়ে এসেছিল, তা সত্ত্বেও যে সময় ধারাবাহিকটি শেষ হয়, সেটা বেশ টালমাটাল। সনিকা চৌহানের মৃত্যু নিয়ে সারা দেশ তোলপাড়। বিক্রম প্রশ্নচিহ্নের মুখে। এমন একটা সময়ে সোলাঙ্কিও খুব একটা স্বস্তিতে ছিলেন না। তাঁকেও বহু প্রশ্নের সম্মুখীন হতে হয়েছে। সনিকার দুর্ঘটনার সঠিক তদন্তের দাবি জানানোর পাশাপাশি ক্যারেক্টার অ্যাসাসিনেশন নিয়ে প্রশ্নও তুলেছিলেন একটি বিশেষ নিউজ চ্যানেলে। তাঁর বক্তব্য ছিল, সত্যিটা সামনে আসুক কিন্তু ক্যারেক্টার অ্যাসাসিনেশন বন্ধ হোক। অনেকেই তাঁর এই স্টেটমেন্ট নিয়েও প্রশ্ন তুলেছিলেন। অভিযোগ উঠেছিল যে সোলাঙ্কি বিক্রমকে সাপোর্ট করছেন। 

ছবি: ফেসবুক পেজ থেকে

এই বিষয়ে অন্যান্য খবর

কোন স্লটে আসছে গা ছমছম ‘অদ্ভুতুড়ে’
বাংলা টেলিভিশনে চলছে বিয়ের মরসুম, দেখে নিন কার কার বিয়ে
নিজের লুক একেবারে পাল্টে ফেললেন সোলাঙ্কি, কী বললেন টেলি-তারকারা


টেলিকাস্ট শেষ হওয়ার পরে বলা যায় একেবারেই নিভৃতবাসিনী হয়ে পড়েছেন সোলাঙ্কি। খুব একটা সংবাদমাধ্যমের সংস্পর্শে যে আসতে চাইছেন না, সেটাও বেশ স্পষ্ট। কিন্তু প্রশ্ন হল বিক্রম যখন জেল হেফাজতে তখন ‘ইচ্ছেনদী’-নায়িকা ঠিক কোথায়? অনেকের মনেই এই প্রশ্নটা ঘুরপাক খাচ্ছে এবং টেলিপাড়ায় কানাঘুষো শোনা যাচ্ছে যে সোলাঙ্কি আদৌ এই দেশেই নেই এখন। 
টেলিপাড়ায় গুঞ্জন, তিনি এখন সুদূর অস্ট্রেলিয়া মহাদেশে। কেউ কেউ বলছেন তিনি একমাসের জন্য বেড়াতে গিয়েছেন। আবার অন্য একটি সূত্র বলছে যে, তিনি উচ্চশিক্ষার উদ্দেশ্যে বেশ দীর্ঘ সময়ের জন্য বিদেশ পাড়ি দিয়েছেন। রাষ্ট্রবিজ্ঞানে স্নাতক সোলাঙ্কি ইন্টারন্যাশনাল অ্যাফেয়ার্স নিয়ে স্নাতকোত্তর পড়াশোনা করেছেন। যদি উচ্চশিক্ষার্থে বিদেশযাত্রার খবরটি সত্যি হয় তবে নিশ্চয়ই তিনি এমফিল অথবা পিএইচডি করতে গিয়েছেন বিদেশে। তবে সেটা অস্ট্রেলিয়ার ঠিক কোন বিশ্ববিদ্যালয়ে সেটা জানা যাচ্ছে না। 
যাই হোক না কেন, এখানকার সব খবরই পৌঁছবে তাঁর কাছে, সেটা স্বাভাবিক। হয়তো এই সব খবর থেকেই দূরে যেতে চাইছেন তিনি। একটা সম্পূর্ণ অন্য রকম জগতে একটু নিঃশ্বাস নিতে চাইছেন।